Solheim Cup 2019

Solheim Cup 2019 ble arrangert i Gleneagles i Skottland fra 13. til 15. september 2019. Dette var 16. gang Solheim Cup ble arrangert. Europa vant 14½ - 13½ etter tre dagers spill. 

I Solheim Cup spilles det om 28 poeng, og tittelforsvarer USA ville beholdt pokalen fram til neste turnering ved poengdeling 14-14. Europa trengte 14½ poeng for å ta tilbake pokalen. Etter to dagers spill var stillingen lik, 8-8.  Av søndagens 12 singelmatcher trengte USA dermed seks seire for å vinne turneringen. Da 9 matcher var ferdigspilt, ledet USA med to poeng, 11½ - 13½. Europa trengte å vinne alle de tre gjenstående matchene. Svenske Anna Nordqvist vant sin match mot Morgan Pressel. Deretter vant engelske Bronte Law sin match mot Ally McDonald, og stillingen var 13½ - 13½. 

I den siste matchen mellom Suzann Pettersen og Marina Alex var stillingen uavgjort på det 18. hullet. USAs Alex hadde en lang putt for å dele matchen, og ta det siste halve poenget USA trengte for å ta pokalen med hjem, men bommet. Dermed kunne Suzann Pettersen avgjøre ved å sette sin putt for å vinne hullet og Solheim Cup 2019.

Kapteiner

Europa
Kaptein for Europas lag var Catriona Matthew. Hun deltok i Solheim Cup ni ganger fra 1998 til 2017.

USA
USAs kaptein var Juli Inkster, som deltok i ni Solheim Cup mellom 1992 og 2011. Dette var tredje gang hun var kaptein for USAs lag.

Lagene
Med alder og posisjon på verdensrankingen ved turneringsstart:

(*) Kapteinsvalg
(**) Erstattet Stacy Lewis, som ble skadet før turneringen.

Matchene

Fredag
Foursome

Fourball

Lørdag
Foursome

Fourball

Søndag
Singler

Referanser

Eksterne lenker 
 Solheim Cups nettsted

Solheim Cup
Sport i Storbritannia i 2019